సాలూరు

సాలూరు, (వినండి: )  ఆంధ్రప్రదేశ్ రాష్ట్రములోని పార్వతీపురం మన్యం జిల్లాకు చెందిన పట్టణం, అదేపేరుగల మండలానికి కేంద్రం. నాగావళి ఉపనదైన వేగావతి ఒడ్డున చుట్టు కొండల మధ్యలో వుంది.

జనాభా గణాంకాలు 
2011 భారత జనగణన గణాంకాల ప్రకారం జనాభా - మొత్తం 1,05,389 - పురుషులు 51,107 - స్త్రీలు 54,282.

పరిపాలన

సాలూరు 1950 సంవత్సరం వరకు గ్రామ పంచాయితి. 26 సెప్టంబరు 1950 సంవత్సరంలో గ్రామ పంచాయితీ స్థాయి నుండి మూడవ గ్రేడ్ పురపాలక సంఘ స్థాయికి ఉన్నతిని కల్పించారు. 1950 సంవత్సరంలో సాలూరు పురపాలక సంఘ పరిధి 13.58 మైళ్ళు. 2001 సంవత్సరంలో రెండవ గ్రేడ్ పురపాలక సంఘ స్థాయికి ఉన్నతిని పొందిన తరువాత సాలూరు పురపాలక సంఘ పరిధి 19.55 మైళ్ళు.

రవాణా సౌకర్యాలు
జిల్లా కేంద్రమైన పార్వతీపురం నుండి నైరుతి దిశలో 47 కి.మీ. దూరంలో ఈ ఊరున్నది. జాతీయ రహదారి 26 (భారతదేశం) ఈ పట్టణం గుండా పోతుంది.  ఒడిశా రాష్ట్ర బస్సు సేవలున్నాయి. 

ఆంధ్ర ఒడిషా సరిహద్దు ప్రాంతమైన సాలూరు నుండి పర్యాటక ప్రాంతమైన అరకు వెళ్లేందుకు దగ్గర మార్గాలున్నాయి. మాతుమురు మీదుగా కొత్తగా వేస్తున్న మార్గంలో 54 కిలోమీటర్లు ప్రయాణము చేస్తే అరకు చేరుకోవచ్చు అలాగే ఒరిస్సా మీదుగా అరకు మార్గముకు సుంకి, రాళ్లగడ్డ మీదుగా 71 కిలోమీటర్లు దూరంలో చేరుకోవచ్చు.

విద్యా సౌకర్యాలు
పట్టణంలో 24 ప్రాథమిక పాఠశాలలు, 9 ఉన్నత పాఠశాలలు, 4 జూనియర్ కళాశాలలు, 2 డిగ్రీ కళాశాలలు ఉన్నాయి.

విద్యా సౌకర్యాలు
పట్టణంలో ఒక ప్రభుత్వ ఆసుపత్రి, ఆయుర్వేద ఆసుపత్రి, హోమియో ఆసుపత్రి, 5 ప్రైవేటు నర్సింగ్ హోమ్‌లు, 30 మంది వైద్యులతో ఒక కమ్యూనిటి ఆరోగ్య కేంద్రం ఉన్నాయి.

ఉత్పత్తులు
మల్లెపువ్వులు, గులాబీలు,వరి, చెరుకు, పొగాకు, అరటి

పరిశ్రమలు
అంతేకాక పట్టణంలో 13 రైస్ మిల్లులు, 2 రంపం మిల్లులు (వడ్రంగి పనికి చెక్క కోసే మిల్లు), 3 ఇంజనీరింగ్ వర్క షాప్ లు, 15 వాహనాల రిపైరు చేసే షెడ్స్, 8 లారీ బాడి బిల్డింగ్ కర్మాగారాలు ఉన్నాయి.

పర్యాటక ఆకర్షణలు
ఈ ఊరిలో పురాతనమైన పంచముఖేశ్వర శివాలయం ఉంది. శ్రీ శ్యామలాంబ అమ్మవారు ఈ ఊరి గ్రామదేవత.

ఇక్కడకు దగ్గరలోనే శ్రీ శంబర పోలమాంబ దేవాలయం, పారమ్మకొండలాంటి పుణ్యతీర్దాలు ఉన్నాయి.సాలూరు చుట్టుపక్కల తొణాం, దండిగం, కూరుకుటి, దాలయువలస, కుంబిమడ, ఆలూరు, లోద్ద ప్రదేశాల వద్ద అందమైన జలపాతాలు ఉన్నాయి. పాచిపెంటడ్యాం, శంబరడ్యాం లాంటి చూడచక్కని ప్రదేశాలు ఉన్నాయి.

ప్రముఖులు
పురిపండా అప్పలస్వామి: బహుభాషావేత్త, జాతీయవాది, రచయిత, పాత్రికేయులు (1904-1982) సాలూరులో జన్మించాడు.
సాలూరు రాజేశ్వరరావు - ప్రముఖ సంగీత దర్శకుడు పుట్టిన గ్రామం
పట్రాయని సీతారామశాస్త్రి -సీతారామశాస్త్రి దగ్గర ఘంటసాల వెంకటేశ్వరరావు  సంగీత విద్యను నేర్చుకున్నాడు .

ఇవీ చూడండి
 సాలూరు శాసనసభా నియోజకవర్గం

మూలాలు

వెలుపలి లంకెలు 

పార్వతీపురం మన్యం జిల్లా పట్టణాలు